Granbakken

Granbakken er en tidligere hoppbakke på Fløyfjellet i Bergen som ble bygget 1946/47 og lå like ved Skomakerdiket. Bakken hadde en hopplengde som liten bakke på ca. 40 meter og bakkerekord på 40.5 meter, med en litt mindre bakke inntil.  Den var meget populær i tidligere tider med mye snø, og var en av mange hoppbakker i Byfjellene. Den ble revet i 1991, men det er fortsatt mulig å ta seg opp unnarennet og opp i Granbakketårnet, et utsiktsplatå fra 2013, bygget og vedlikeholdt av Bergens Skog- og Træplantningsselskap, og med flott utsyn over Bergensdalen.

Bakken ble bygget som en erstatning for den svært værutsatte Bergensbakken bak Rundemanen som derav fikk et kort liv fra 1936 til 1948.

Nedlagte hoppbakker
Gimlebakken på Ulriken, første Bergensrennet i Bergens Turnforenings regi 1908
Norrønabakken på Langelien, 1909
Soriabakken ved Gimlebakken, 40 meters bakke, 1924
Vikingbakken ved Vareggen, 39 meter som bakkerekord, 1925
Riplebakken på Totland, 50 meters bakke, fra slutten av 1920-tallet
Olympiabakken på Ulriken, 30 meters bakke, fra slutten av 1930-tallet
Bergensbakken bak Rundmanen, 45 meters bakke, 1936-1948
Granbakken på Fløyen, 40 meters bakke, 1946-1991

Gateadressen
Granbakken er også navnet på en gate på Løvstakksiden i Årstad bydel i Bergen, såvel som på en lang rekke veier og gårdsbruk i Norge.

Referanser

Eksterne lenker
 «Granbakken» Ski Jumping Hill Archive

Tidligere hoppbakker i Norge
Nedlagte idrettsanlegg i Bergen
Bergens historie
Bergenhus
Tidligere byggverk i Bergen